AIŠKINAMASIS RAŠTAS

dėl kompiuterinės įrangos perėmimo savivaldybės nuosavybėn ir perdavimo valdyti, naudoti ir disponuoti ja patikėjimo teise

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti perduodamo valstybės turto – kompiuterių modelį iš „HP ProBook 450 G7“ į „HP ProBook 450 G8“ ir sutikti juos perimti savivaldybės nuosavybėn savarankiškosioms funkcijoms - savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui - įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą. Perėmus turtą savivaldybės nuosavybėn perduoti jį patikėjimo teise valdyti, naudoti ir disponuoti juo biudžetinėms įstaigoms.

Uždaviniai – teikti vaikams ir moksleiviams kokybišką pradinį, pagrindinį ir vidurinį išsilavinimą, tenkinti prigimtinius, lavinimosi, saviraiškos, socialinius bei pažinimo poreikius.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 5, 6 punktai reglamentuoja, kad savivaldybėms priskirta savarankiškoji funkcija yra savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas. Molėtų rajono savivaldybėje šias funkcijas įgyvendina biudžetinės įstaigos – mokyklos, gimnazijos. Todėl vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas bus perduodamas įstaigoms patikėjimo teise valdyti, naudoti ir disponuoti juo savivaldybės savarankiškųjų funkcijų vykdymui.

1. Laukiami rezultatai:

Sutikus priimti sprendime nurodytą turtą ir perdavus įstaigoms patikėjimo teise turtas bus tinkamai apskaitytas, valdomas, naudojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

nėra.